
Legibus  nostra:  celeberrima:  Academiae  ob¬ 
sequens,  opus  lubenter  suscipio,  et  pro  mea 
thesi  considerationem  Ambustionum  selegi, 
quia  mihi  in  animum  venit,  rationem  medendi 
Astley  Cooper  Baronetti  promulgando,  hanc 
rem  minus  obscuram  reddi  posse.  Sine  mora 
fas  mihi  sit  incipere,  sequenti  ordine  observato  : 
Primo,  quorundam  veterum,  deinde  Gallorum, 
postea  quoque  aliquorum  nostratium  recentium 

t 

opiniones  de  hac  re  leviter  attingam  ;  postremo 
vero  sententias  A.  Cooper  Baronetti  fusius  per¬ 
sequar. 

ct  DE  AMBUSTIONIBUS. 

Celsus  in  lib.  v.  cap.  xxvii.  de  adustis  corpo¬ 
ris  locis,  et  quomodo  curari  debeant,  ait,  “  Haec 
autem  (loca  adusta)  optime  curantur  foliis  aut  li¬ 
lii,  aut  linguae  caninae,  aut  betae  in  vetere  vino 
oleoque  decoctis:  quorum  quodlibet  protinus 
impositum  ad  sanitatem  perducit.  Sed  dividi 
quoque  curatio  potest  in  ea,  quae  mediocriter 
exedentia  reprimentiaque,  primo  et  pustulas 
prohibeant,  et  summam  pelliculam  exasperent : 
deinde  ea,  quae  lenia  ad  sanitatem  perducant. 
Ex  prioribus  est  lenticulae  cum  meile  farina, 
vel  myrrha  cum  vino,  vel  creta  Cimolia  cum 
thuris  cortice  contrita,  et  aqua  coacta,  atque 
ubi  usus  necessitas  incidit,  aceto  diluta  :  ex  in- 
sequentibus,  quaelibet  lipara ;  sed  idonea  maxi¬ 
me  est,  quae  vel  plumbi  recrementum,  vel  vitel¬ 
los  habet.  Est  etiam  illa  adustorum  curatio, 
dum  inflammatio  est,  impositam  habere  cum 
meile  lenticulam  :  ubi  ea  declinavit,  farinam 
cum  ruta,  vel  porro,  vel  marrubio,  donec  crus¬ 
tae  cadant :  tum  ervum  cum  meile,  aut  irim, 
aut  resinam  terebinthinam,  donec  ulcus  purum 
sit :  novissime  siccum  linamentum.” 


DE  AMBUSTIONIBUS. 


3 


Mihi  minime  spatium  est  opiniones  Boer- 
haavi,  Van  Swieten,  et  Heister  memorare  ; 
sed  a  Doctore  Kentish  #  satis  demonstratum 
est,  multam  praevalere  obscuritatem,  in  tempore 
nimirum  Van  Swieten  et  Heister,  in  quorum 
operibus,  in  compendium  redactam,  veterum  de 
medicina  notitiam  videmus. 

Ratio  medendi  inter  Gallos,  ut  per  argumen¬ 
ta  ejusdem  auctoris  satis  constat,  haud  multo 
eandem  apud  veteres  superavit  ;  et  haec  traduc¬ 
tio,  e  <c  Dictionnaire  des  Sciences  Medicales, ” 
sub  capite  “  Brulure,”  veritatem  hujus  propo¬ 
siti  satis,  ut  mihi  videtur,  edocebit.  Historiam, 
prognosin  et^diagnosin,  sicut  res  mentione  in¬ 
dignas,  praeteribo  ;  sed  divisionem  et  remedia, 
ut  momenti  multo  majoris,  narrabo.  Illa  tribus 
stadiis  gaudet ;  videlicet,  primo,  in  quo  inflam¬ 
matio  adest,  quae  naturae  erysipelatis  valde  ap¬ 
propinquat  ;  secundo,  ubi  est  inflammatio  cum 
vesiculis  ;  et  tertio,  in  quo  vitae  cutis,  telae  cel¬ 
lulosae,  et  interdum  musculorum  deletur. 

Ratio  medendi  primi  et  secundi  stadii . — Pars  in¬ 
juria  affecta  in  solutionem  liquoris  plumbi  aceta- 

*  Essay  on  Bums* 

tis  aqua  frigidissima  confectam  immergenda, 
vel  panni  lintei  eadem  solutione  madefacti  assi¬ 
due  applicandi  sunt.  Pars  quinque  vel  sex  ho¬ 
ras  ita  submersa  amoveatur,  et  in  pannis  solu¬ 
tione  supra  dicta  quaque  semihora  madefactis 
involvatur.  Si  solutionem  e  plumbo  non  pos¬ 
sumus  adipisci,  astringentia  decocta,  vel  frigi¬ 
dissimam  aquam  in  locum  ejus  sufficere  opor¬ 
tet.  Si  vero  inflammatio  adhuc  perstiterit,  ap¬ 
plicationibus  emollientibus  et  cataplasmatibus 
uti  juvat.  In  ambustione  secundi  stadii  vesi¬ 
culas  incidere  necesse  est,  cuticula  minime  ad¬ 
empta,  et  sub  forma  emplastri  medicamenta 
blanda  et  anodyna,  sicut  mistura  cerae,  olei  et 
laudani  vel  opii  applicandi  sunt ;  sed  huic  em¬ 
plastro  liquorem  supra  dictum,  vel  si  multum 
inflammationis  adsit,  emollientia,  superimpone-» 
re  debemus.  In  tertio  stadio,  ut  primo  aspectu 
magnitudinem  ambustionis  cernere  non  possu¬ 
mus,  cerato  et  liquore  ut  antea  uti  necesse  est, 
et  exuviis  separatis  secundum  artem  ulcera  trac¬ 
tanda  sunt. 

Ratio  medendi  interna ,  et  praecipue  in  ambus- 

tione  tertii  stadii. — Indicationes  duae  sunt.  Pri¬ 
mo,  inflammationem  generisque  nervosi  pertur¬ 
bationem  arcere,  vel  si  accesserint  obstare,  cui 
satisfaciendum  est  a  venesectione  et  a  medica¬ 
mentis  blandis,  antispasmodicis,  et  caeteris. — 
Secundo,  vires  sustinere,  ne  nimis  copiosae  pu¬ 
ris  secretioni  succumbat  aeger ;  et  ad  hanc  rem 
tonica  et  cibum  valentem  adhibeamus  oportet. 
Curandum  est  ne  partes  sanae  ambustaeque  in¬ 
ter  se  invicem  cohaereant.  His  finitis,  de  opere 
Doctoris  Kentish  observationes  tales  videmus  : 
“  I/auteur  (Doctor  Kentish)  observe  que  Pex- 
cessive  irritation  produite  par  la  brulure  est  bien- 
tot  suivie  de  la  faiblesse  de  partie  brulee,  qui 
parfois  est  frappee  de  gangrene.  Pour  preve^ 
nir  ce  resultat  funeste,  le  Docteur  Kentish  re- 
commande  des  applications  stimulantes,  chau- 
des,  brulantes,  analogues  au  feu  lui-meme,  et  re^ 
jette  comme  nuisibles  les  epithems  froids.  L’ex- 
perience  semble  venir  a  Pappui  de  ce  conseil:  en 
effet,  on  a  coutume,  lorsqu*on  s’est  brule  le 
doigt,  de  Papprocher  d’une  chandelle  allumee, 
et  ce  moyen  reussit  ordinairement.” !!! 


6 


DE  AMBUSTIONIBUS. 


Inter  recentiores  nostrates,  sicut  in  eximio 
B.  Bell  *  opere  satis  compertum  habemus,  me¬ 
thodus  medendi  valde  incerta  erat :  ille  tamen 
divisionem  Fabricii  Hildani  adoptare  non 
curavit !  Industria  vero  Pearson,  Thomson, 
et  Kentish  notitiam  nostram  de  hac  re  mul¬ 
tum  adauxit,  et  ^praecipue,  ut  mihi  videtur, 
postremus,  qui  primus  remedia  valida  et  effica- 
cissima  adhibere  suasit,  et  ejus  opiniones,  nul¬ 
la  apologia  prolata,  hic  brevissime  transcribam. 

Doctor  Kentish  narrat  quomodo  terebinthi¬ 
nam  calefactam,  aliaque  stimulantia  adhibere 
induceretur  ;  nempe,  inutilitate  aliorum  reme¬ 
diorum,  quse  tunc  in  usu  erant,  bene  perspecta. 
A  factis  theoriam  deducit,  et  axioma  se¬ 
quens  assumit,  “  That  any  part  of  the  system 
having  its  action  increased  to  a  very  high  de- 
gree,  must  continue  to  be  excited,  although  in 
a  less  degree,  either  by  the  stimulus  which 
caused  the  increased  action,  or  some  other  ha¬ 
ving  the  nearest  similarity  to  it,  until  by  degrees 
the  extraordinary  action  subsides  into  the  ordi- 
nary  action  of  the  part  ”  Ambustiones  sic  di» 

*  System  of  Surgery. 

vidit :  Imo,  Injuriae  a  calore,  ubi  partium  ac¬ 
tio  sola  augetur  ;  et  2do,  Injuriae  a  calore,  ubi 
partium  actio  augetur,  et  aliquarum  partium 
vita  aboletur ;  et  hanc  divisionem  duo  in  stadia, 
videlicet,  in  stadium  stimulationis  sanationis¬ 
que  subdividit.— Remedia  Externa  in  divisione 
prima.  Partibus  pannus  spiritu  terebinthina? 
calido  madefactus  bene  obducatur  ;  vel  alco- 
hole,  vel  spiritu  camphorae,  vel  brandy,  rum, 
gin,  (vernacule  nominatis),  vel  partibus  aequa¬ 
libus  tincturae  opii  et  spiritus  camphorae,  vel, 
si  nulla  alia  res  in  promptu  est,  aqua  lavandu- 
lae;  omnibus  vero  spiritus  terebinthinae  ante¬ 
ponendus  est.  Partibus  spiritu  bene  lavatis,  se¬ 
quens  sub  forma  emplastri  est  applicandum 
unguentum  :  Recipe  unguenti  resinosi  quan¬ 
tum  vis ;  sub  tegula  marmorea  cum  spiritu  te¬ 
rebinthinae  usque  ad  unguenti  mollis  spissitatem 
bene  fricetur.  Horas  post  viginti  et  quatuor, 
emplastrum  supra  dictum  amoveamus  necesse 
est  y  et  nunc,  si  parva  fuisset  ambustio,  unguen¬ 
tum  resinosum,  vel  cataplasma  emolliens,  per 
duos  vel  etiam  tres  dies  substituere  juvabit  y 

quo  tempore  pure  formato,  pulvere  carbona- 
tis  calcis,  cerato  calaminae,  vel  unguento  oxy- 
di  zinci  ulcus  cito  ad  sanitatem  perducetur. 
Nequaquam  vero  in  ulla  ambustione  usum  te¬ 
rebinthinae  continuare  debemus,  si  ulcus  nimis 
stimulet,  sed  remediis  blandis  supra  dictis  uti 
oportebit.  Sed  aliquando  et  spiritum  et  un¬ 
guentum  stimulans  repetere  idoneum  est.  In 
omni  casu,  emplastris  paratis,  vulnus  cito  obdu¬ 
cendum  est ;  sic  enim  dolor  minuitur,  et  rigores 
impediuntur ;  quod  maximi  interest.  Cuticu¬ 
la  recens  tenerrima  est ;  caute  igitur  defenden¬ 
da,  et  oleo  simplici  vel  oleo  camphorae  fricanda 
est.  Si  oculis  injuria  illata  fuerit,  et  si  inflamma¬ 
tio  adsit,  sequens  maxime  prodest  medicamen¬ 
tum  :  Recipe  liquoris  plumbi  acetatis  guttas 
xx.;  aquae  rosae  unciam ;  unguenti  cerae  albae  un¬ 
ciam  ;  misce  ligneo  cochleari,  et  in  parva  pelve 
liquefiant. — Remedia  externa  talia  sunt ;  de  in¬ 
ternis  nunc  locus  est  dicendi.  Humani  corpo¬ 
ris  calor  est  circiter  98°  gradus  ;  sed,  ut  expla¬ 
nationem  faciliorem  reddamus,  circiter  100°  di¬ 
cere  liceat.  Eodem  per  corpus  pariter  calore 

diffuso,  nempe  ad  centum  gradus,  alicui  corpo¬ 
ris  parti  aqua  bulliens  subito  applicatur,  illius 
actio  partis  statim  usque  ad  150°  gradus,  exem¬ 
pli  gratia,  augebitur.  Actio  igitur  partem  in¬ 
ter  et  reliquum  corpus  impar  est,  in  ratione  ni¬ 
mirum  quinquaginta  graduum.  Curatio  in  ac¬ 
tionibus  aequandis  constabit.  Si  vero  actionem 
corporis  ipsius  usque  ad  125°  gradus  excitare 
possim,  actionis  solummodo  25°  graduum  impa¬ 
ritas  est.  Indicatio  curationis  igitur  erit  quam 
repentissime  velocissimeque  maximam,  quae  si¬ 
ne  vitee  discrimine  fieri  possit,  corporis  totius 
actionem  ciere.  Calidae  aquae  et  brandy,  rum 
vel  gin,  cum  tincturae  opii  drachma,  vel  guttis 
centum  et  cochleari  minimo  spiritus  aetheris 
compositi  vel  tincturae  opii  camphoratae  dosis 
magna  statim  detur.  Inter  stragula  calido  in 
lecto  aegrum  imponere  prodest ;  et  si  valde 
urgeant  rigores,  plantis  pedum  et  scrobiculo 
cordis  calida  plenae  aqua  ampullae  admovendae 
sunt.  Haec  remedia  quam  citissime  adhibere 
maximi  interest.  Quum  membra  frigore  adus¬ 
ta,  si  corpus  nimis  stimuletur,  emortua  occi- 

dant,  eo,  actione  aucta  locali,  sicut  in  ambustio¬ 
nibus  accidit,  excitationem  gradatim  diminua¬ 
mus,  a  150°  ad  120°  gradus,  utnobiscum  nume¬ 
ros  finximus,  necesse  est.  Sic,  stimulato  cor¬ 
pore,  et  partis  actione  aucta  diminuta,  aequili¬ 
brium  in  toto  actionis  restituetur,  vel  potius  cu¬ 
ratio  perficietur.  Quum  tandem  per  horarum 
viginti  et  quatuor  spatium,  corpus,  quantum 
sine  periculo  potuerimus,  excitatum  fuerit,  hanc 
excitationem  diminuere  licebit.  Die  sequente 
negus ,  et  subinde  tincturae  opii  paululum,  si  ad¬ 
sit  dolor,  adhibere  juvat.  Tertio  die,  pure  for¬ 
mato,  stimulantia  omittenda  sunt,  et  purgantia 
salina  ad  corpus  sedandum  et  puris  secretionem 
diminuendum  dari  possunt.  Per  certum  solum¬ 
modo  tempus,  remedia  quam  externa  tam  inter¬ 
na  continuari  debent,  quia  usu  nimis  longo  no¬ 
cent.  Ambustiones  graves  hac  tot  diebus,  quot 
hebdomadis  altera  methodo  medendi  sanavi  j 
et  aliis  similis  evenit  successus. 

Nunc  ad  eas  ambustiones,  ubi  partium  auge¬ 
tur  actio,  et  aliquarum  partium  vita  deletur, 
transeundum  est. 

Remedia  externa . — Partibus  mortuis  applica¬ 
tiones  nihil  proficiunt ;  nostrum  est  partes  vita 
praeditas,  sed  injuria  affectas  sanare.  Ad  hanc 
rem  spiritus  terebinthinae  calefactus,  sed  mini¬ 
me  diutius,  applicandus  est ;  et  postea  ad  me¬ 
dicamenta  lenia,  qualia  unguentum  resinosum 
vel  cataplasma  emolliens,  confugiendum  est. 
Si  vero  secretionem  puris  nimis  copiosam  cata¬ 
plasma  reddat,  pro  aqua,  liquore  plumbi  aceta- 
tis,  vel  paululo  sulphate  aluminis,  qui  lotioni, 
quippe  quae  aliquando  colicam  inducat,  ante¬ 
cellit,  conficiatur.  Ad  pus  absorbendum,  se¬ 
quens  prodest  applicatio :  Recipe  pulveris  carbo- 
natis  calcis  3i. ;  pulveris  amyli  grana  xij.  Misce 
pro  pulvere  ulceri,  praesertim  juxta  exuvias, 
copiose  applicando  ;  et  cataplasma  vel  emplas¬ 
trum  ex  cera  et  oleo  superimponatur.  Ne  ali¬ 
quis  oriatur  foetor,  exuvias  tinctura  myrrhae  ab¬ 
luere  proderit.  Quum  autem  omnes  deciderint 
exuviae,  tali  modo  perfici  curatio  debet,  ut  non 
secretione  sit  major  absorptio  ;  quibus  obser¬ 
vatis,  curatio  usu  pulveris  carbonatis  calcis  et 
linimenti  simplicis  ad  finem  cito  perducitur. 

Chirurgum  peritum  oculus  probe  eruditus, 
utrum  sedandum  an  stimulandum  ulcus  sit,  cer¬ 
tiorem  faciet ;  et  ille  solus,  remedia  a  me  indi¬ 
cata  cum  aliis  comparando,  illorum  excellentias 
aestimare  poterit. 

Remedia  interna  fere  eadem,  ut  alias  propo¬ 
sita,  sunt.  Jam  diximus,  pure  formato,  sti¬ 
mulantia  intermittenda  et  purgantia  danda  es¬ 
se  ;  sed  ubi  late  patent  exuviae,  vitaeque  vi¬ 
res  multum  frangunt,  non  ita  subito  talia  sub¬ 
stituenda  remedia  ut  in  iis  exemplis  vel  ca¬ 
sibus  ubi  auctae  solummodo  erant  actiones ; 
nam,  ut  sejungantur  exuviae,  haud  parvis  viri¬ 
bus  corporis  opus  est.  Et  nunc  actionis  unita¬ 
te  restituta,  vires  cibo  valente  et  cinchona  us¬ 
que  ad  exuviarum  separationem  sustinendae 
sunt ;  minime  vero  stimulantia,  veluti  vinum, 
spirits,  ale,  &c.  dare  proderit.  Per  aliquod  tem¬ 
poris  spatium  anodynorum  usum  continuare  ne- 
cesse  est ;  et  ubi  gravis  fuerit  ambustio,  et  re¬ 
media  externa  saepe  renovare  juvat,  mane  et 
vespere,  paulo  ante  vulneris  inspectionem,  ano- 
dyna  repetenda  sunt ;  et  ne  alvum  opiata  a- 
stringant,  purgantia  salina  danda.  Si  autem 
pus  nimis  copiose  formetur,  intestina,  ope  calo- 

melanos  et  pulveris  j alapae  bis  quaque  liebdome- 
da,  movere  proficit,  quod  maxime  ad  sanitatem 
confert.  In  ambustionibus  a  pulveris  nitrati 
(gunpowder  vernacule  nominati)  explosione,  ea¬ 
dem  pari  vi  pollent  remedia. — Et  nunc,  aliquo¬ 
rum  veterum,  Gallorum,  et  nostratium  recen¬ 
tium  ratione  medendi  breviter  exposita,  Astley 
Cooper  Baronetti,  aliorum  observationibus  in¬ 
terpositis,  sententias  mihi  fusius  propositum  est 
narrare. 

In  ambustionum  effectibus  contemplandis 
tria  observantur  stadia.  In  jprimo,  inflamma¬ 
tio  cuticularis  cum  cuticulae  vesicatione  adest. 
In  secundo ,  cuticulae  est  separatio,  cute  modo 
leviter,  modo  graviter  laesa  et  nudata.  In  ter¬ 
tio,  demum,  vitae  cutis  partium  que  subjacentium 
perditio  plus  minusve  generalis,  exuviis  fere 
formatis,  est.  Hanc  divisionem,  nempe  tria  in 
stadia,  ni  fallor,  primo  Fabricius  Hildanus 

adoptavit.  Hic  mihi  memorare,  Dominum 

* 

Jones  *  eandem  curationem,  quae  A.  Cooper 
placuit,  laudibus  efferre,  licet. 

*  Vide  Modem  Surgery. 

Remedia  Externa  qua?  corpori  in  primo  stadio 
admovenda  sunt. — Non  aperiendas  sunt  phlyc- 
taenas  ;  aliter  enim  multum  doloris  et  inflamma¬ 
tionis  excitatur.  Forsitan  haud  multum  e  re 
mea  erit  observare,  diversitatem  opinionis  mi¬ 
nime  parvam  hic  inter  scriptores  adhuc  inter¬ 
venire.  B.  Bell  #  ait,  “  In  judging  from  my 
own  observation  I  would  say,  that  they  should 
never  be  opened  till  the  pain  is  gone  ;  for  dur- 
ing  tliis  period  the  pain  becomes  always  more 
severe  on  the  air  getting  access  to  the  cavities 
of  the  vesications  ;  but  when  the  irritation  pro- 
duced  by  the  bura  subsides,  they  may  be  open¬ 
ed  with  safety,  and  at  this  period  it  ought  al¬ 
ways  to  be  done,  for  when  the  serum  is  allow- 
ed  to  rest  long  on  the  skin  beneath,  it  is  apt  to 
render  it  tender,  and  even  to  induce  some  de- 
gree  of  ulceration,  which  in  this  manner  we  pre- 
vent.  Even  at  this  time  the  vesicles  should  be 
opened  with  small  punctures,  so  that  as  little 

air  be  admitted  as  possible,”  &c. 

*. 

Doctor  Thomson  t,  contra,  phlyctasnas  mu- 
*  System  of  Surgery.  f  On  Inflammatiom 

erone  acus  aperire,  nullo  aere  admisso,  suadet. 
“  Seroque  tarde  fluente,”  ait  ille  ;  “  tensio,  quae 
vesiculas  comitatur,  minime  vero  cuticula  a- 
mota,  minuitur,  aegerque  sic  multum  levatur.” 

Casus  hujusmodi,  etsi  maxime  generalis,  haud 
multum  periculi  in  se  habet.  Partem  quam  fri¬ 
gidissimam  servare  maxime  proficit,  et  sic  dolo¬ 
rem  et  inflammationem  simul  diminuimus ;  et 
ad  hanc  rem  liquor  plumbis  acetatis,  glacies  et 
nix,  acetum,  aqua,  & c.  utenda,  et  saepissime  re¬ 
novanda  sunt.  Partem  affectam,  ubi  fieri  pos¬ 
sit,  in  aqua  frigida,  donec  dolor  et  inflammatio 
discesserint,  immersam  tenere  prodest.  Doctor 
Thomson  *  casum  narrat,  ubi  in  usu  hujus  re¬ 
medii  quadraginta  et  octo  horas  perseveravit 
aegra:  vesicatio  minime  apparuit  quidem,  sed 
oedema  (utrum  remedii  casusve  effectus  esset 
non  apparet)  supervenit.  Solutionem  fortem 
sulphatis  aluminis,  vel  etiam  atramentum,  cum 
spe  commodi  aliqua  saltem,  applicare  licet. 

Acetum  antiquissimum  remedium  est ;  sed 
nuper  a  Domino  Cleghorn  t  in  omni  casu,  una 

*  On  Inflammation. 

t  Medical  Facts  and  Observations,  vol.  ii. 

cum  pulvere  carbonatis  calcis,  valde  laudatum 
est.  In  opinione  nostra  autem,  in  hoc  stadio  im¬ 
primis,  nisi  solummodo  etiam,  utile  erit.  Doc- 
tor  Thomson  vero  aliis  praestare,  quae  in  usu 
sunt,  remediis,  non  existimat.  Glacies,  et  quo¬ 
que  nix,  sicut  a  Jacobo  Earle  Equite  satis  mon¬ 
stratum  est,  utilissimum  remedium  est ;  praeci¬ 
pue  vero,  ni  fallor,  in  hoc  stadio  ;  et  Doctor 
Kentish,  ut  mihi  persuasum  est,  Jacobum 
Earle  hoc  remedio  promiscue  saepe  usum  esse, 
demonstravit.  Spiritus  aetheris  sulphurici  eva¬ 
poratio  forsitan,  nisi  forte  oris  ambustiones  ex¬ 
cipias,  proderit.  Doctor  Kentish  vero  ait, 
“  That  in  this  manner  the  person  would  be 
tossed  from  Scylla  on  Charybdis,  and  to  avoid 
beingboiled,  he  would  be  frozen  to  death.” 

Remedia  vero,  his  valde  diversa,  in  hoc  stadio 
quoque  adhibita  sunt.  Van  Swieten  et  Heis- 
ter  juxta  ignem  vel  candelam,  vel  in  aqua  tam 
calida,  quam  possit  ferre  aeger,  commode  par¬ 
tem  poni  affirmant ;  et  tali  curationi  Doctor 
Kentish  haud  dissidet.  “  Some  hold,”  says 
Turner,  “lhe  burnt  parts  to  the  fire  ;  others 

dip  them  in  hot  water,  or  bathe  them  therewith, 
affirming  the  external  heat,  by  a  sort  of  sympa- 
thy,  draws  forth  that  which  was  sent  in  by  the 
fire,  according  to  that  common  saying,  *  Omne 
simile,  simili  gaudet,  vel  simile  sibi  trahit ;  ig¬ 
nis  ipse  est  sui  ipsius  alexeterium  V  99 

Stimulantia  quoque  applicata  sunt.  Vino  ve¬ 
teres,  alcohole  Sydenham,  et  nuper  spiritu  tere¬ 
binthinae  Doctor  Kentish,  usi  sunt.  In  ambus¬ 
tionibus  “  metallici  tractores”  minime  prosunt. 
Haec  hujus  stadii  remedia  sunt ;  refrigeranti¬ 
bus  vero  maxime  confitendum  est.  Post  dies 
octo  vel  decem,  si  non  sponte  effluxerit  serum, 
ulcerationem  excitabit,  ut  bene  observavit  B. 
Bell  ;  aperiendae  sunt  igitur  vesicationes,  et  spi¬ 
ritus  camphorae  dilutus,  vel  spiritus  vini  dilutus, 
applicetur. 

Internis  Remediis  in  hoc  stadio  vix  opus  est. 
Si  vero  gravis  fuerit  ambustio,  si  aeger  juvenis 
et  plethoricus  sit,  vel  si  multum  excitatum  fue¬ 
rit  corpus,  sanguinem  mittere,  cathartica  adhibe¬ 
re,  et  diaetam  antiphlogisticam  praescribere,  sine 

dubio  non  alienum  erit. 

*  Thomson  on  Inflammation. 

Secundum  stadium. — In  hoc  stadio  cuticula 
amota,  cutisque  nudata  fuit ;  et  si  late  pateat 
ambustio,  plurimum  doloris  et  periculi  adest. 
Et  in  casibus  hujusmodi  gravibus,  in  spatio  dua¬ 
rum  vel  trium  horarum,  a  maxima  corporis,  quse 
excitatur,  irritatione,  mors  interdum  evenit.  In 
casibus  gravibus  signa  sequentia  fere  adsunt : 
Pulsus  valde  frequens  et  debilis,  magna  anxietas 
et  dolor,  vomitus,  rigores,  spirandi  difficultas 
cum  sensu  funis  circa  pectus  arcte  ligati,  et,  si 
non  aegro  succurratur,  singultus  accedit,  et  co¬ 
mate  sopitus,  serius  ocyus,  sed  fere  circa  tertium 
diem,  e  medio  tollitur.  Cerevisise  coctores,  qui 
in  liquorem  incoctum  (Anglice  wort)  incide¬ 
runt,  huic  fato  misero  valde  obnoxii  sunt.  Sae¬ 
pe  vero  ambustiones  hujus  stadii  minus  pericu¬ 
losae,  et  remedia  interna  non  adeo  valentia  re¬ 
quirentes,  accidunt ;  remedia  vero  externa  ea¬ 
dem  maneant. 

Remedia  externa  in  secundo  ambustionum  sta¬ 
dio. — Optima  applicatio  est  linamentum  ex  aqua 
calcis  ( Carron  oil  vernacule  nominatum),  quod 
per  penicillum  capillaceum,  plumarum  fascicu- 

Ium  vel  pannos  linteolos  eodem  madefactos,  co¬ 
piose  applicandum  est.  Lactis  vero  et  aquae 
calcis  partes  aequales  huic  remedio  forsitan  an¬ 
tecellunt.  Hae  applicationes  dolorem  minuent, 
cuticulae  vice,  accessum  vulneri  aeris  impedi¬ 
endo,  fungentur,  et  postremo  secretionem  pu¬ 
ris  repriment.  Linimentum  ex  aqua  calcis  ple- 
rique  laudant  auctores  ;  et  Doctor  Thomson 
ambustionibus  oris  a  pulveris  nitrati  explosione 
maxime  prodesse  existimat.  Medicamenta  e 
plumbo  composita  commendantur  :  sed  coli¬ 
cam  pictonum  per  absorptionem  cuticularem, 
quamvis  quibusdam  alias  persuasum  est,  saepius 
excitant.  Extractum  opii  in  aqua  solutum, 
ubi  valde  saevit  dolor,  proficit ;  sed  magno  vul¬ 
neri  fortem  solutionem,  ne  aliquis  applicet,  As- 
tley  Cooper  monet  j  ait  enim,  coma  et  apoplex¬ 
iam  inducere  sibi  saepius  visam  esse.  Mistu¬ 
ram  olei  et  pulveris  opii  applicare  expedit : 
Doctor  Kentish  vero  oleo  simplici,  vel  per  se, 
non  praestare  dicit.  Solutio  fortis  saponis  in 
bullas  excitati  a  Domino  Birch  de  Saint  Tho- 
mas’s  Hospital  commendata  est  *. 


*  Pearson  s  Principies  of  Surgery. 

Ratio  medendi  interna  in  secundo  et  tertio 
ambustionum  stadiis  maximi  interest. — Hoc  in 
stadio,  secundo  scilicet,  ubi  symptomata  supra 
dicta  adsunt,  remedia  potentia  effectumque 
suum  quam  citissime  praestantia  esse  debent. 
Remedia  maxime  stimulantia,  cum  opio  con¬ 
juncta,  veluti  brandy,  rum,  vel  gin,  cum  aqua 
calida  commista,  una  cum  tincturae  opii  5 i.,  vel 
lxxx.  guttis,  vel  spiritus  aetheris  sulphurici,  vel 
spiritus  ammoniae  compositi,  vel  tincturae  opii 
camphoratae  3i.,  sine  mora  adhibenda,  et  pro 
re  nata  repetenda  sunt.  In  calido  lecto  ae¬ 
grum  ponere,  et  ampullas  aqua  calida  plenas 
scrobiculo  cordis,  plantisque  pedum  applicare, 
maxime  utile  est.  Haec  remedia,  secundum 
symptomata,  sed  fere  per  spatium  horarum 
duodecim,  una  cum  jusculo  bovino  aliisque 
similibus,  repetere  expedit.  Hic  autem  ni¬ 
mis  longo  tempore  in  horum  remediorum  usu, 
non  perstandum  esse,  memorare  licet.  Talis 
plerumque  igitur  ratio  medendi  est  \  sed  ubi 
vel  delirium  vel  apoplexia  adest,  sanguinem  si¬ 
ne  dubio  statim  detrahere  necesse  est,  et  pos¬ 
tea  stimulantia  remedia,  ut  alias  proposita,  si 

symptomata  gravia  supra  dicta  sese  prodant,  pa¬ 
riter  prosunt.  In  casibus  levibus  stimulantibus 
non  opus  est ;  et  Doctor  Thomson  venaesectio- 
nem,  laxantia,  diaetam  antiphlogisticam,  et  dia¬ 
phoretica  imprimis,  et  postea  vinum  et  cardiaca 
commendat.  In  omnibus  casibus,  et  praecipue 
in  gravibus,  opium,  quippe  quod  dolorem  levet 
et  quietem  conciliet,  remedium  praestantissi- 
mum  existit.  Prodest  vero  alvum  leniter  lax¬ 
am  servare,  dum  in  usu  opii  continuamus. 
Talis  est  ratio  medendi,  quam  statim  adop¬ 
tare  juvat ;  et  quae  sequitur,  secundum  symp¬ 
tomata  ordinanda  est.  Curationi  vinum,  cin- 
chona  et  cibus  valens  fere  idonea  sunt.  Doc¬ 
tor  Kentish  vero  suppurationem  talia  augere, 
et  febrem  hecticam  inducere  existimat.  An  ve¬ 
ro  sine  puris  formatione  perfici  curatio  potest  ? 
Et  nonne  corpori  id,  ex  quo  formetur  pus,  prae¬ 
bere  necesse  est?  Prognosis  caute  semper  di¬ 
cenda  est :  et  aetatem,  constitutionem,  ambus¬ 
tionis  magnitudinem,  quae  omnia  curationem 
plus  minusve  afficiunt,  pendere  oportet.  Ul¬ 
cera  dolentia  et  curatu  difficilia  saepe  rema¬ 
nent  )  optima  vero  applicatio  est  unguentum 

hydrargyri  nitrati ;  et  quando  sanas,  et  cuti  pa¬ 
res  granulationes  fuerint,  ad  cicatricem  sequens 
lotio  cito  perducit :  Recipe  zinci  acetatis  grana 
sex  ;  liquoris  plumbi  acetatis  diluti  uncias  sex. 
Misce.  Sed  si  multum  inflammationis  adsit, 
cataplasma  emolliens  admovere  proficit  ;  et  si 
puris  secretionem  nimis  augeat,  ex  liquore 
plumbi  acetatis  diluto,  vel  ex  paululo  sulphate 
aluminis  conficiendum  est,  vel  pulverem  car- 
bonatis  calcis,  vel  pulverem  lapidis  calaminaris 
sufficere  proderit. 

Tertium  stadium  est  ubi  vita  cutis  plus  mi- 
nusve  deletur,  plerumque  cum  formatione  exu¬ 
viarum. 

Remedia  externa. — In  hoc  stadio  spiritus 
terebinthina  calidus,  una  cum  unguento  resinae, 
optima  applicatio  est ;  exuviarum  separationem, 
quae  curationi  maxime  necessaria  est,  prove¬ 
hens.  Quae  primis  paucis  horis  sit  applicatio, 
multi  non  multum  interesse  dicunt ;  huic  vero 
opinioni  haud  equidem  faveo.  Si  nimiam  irri¬ 
tationem  applicatio  stimulans  excitet,  intermit¬ 
tenda;  et  unguentum  resinae  solum,  vel  cataplas- 

ma  emolliens,  quod  opportunissimum  remedium 
est,  vel  e  dauco,  conio  vel  carbone  ligni,  secun¬ 
dum  ulceris  statum,  confectum,  substituere  o- 
portebit.  Utrum  autem  applicationes  calidae  an 
frigidae  esse  debeant,  aeger  ipse  pro  sensu  suo 
docebit ;  illae  vero  anteponendae  sunt.  Ulcera, 
exuviis  ejectis,  secundum  artem  tractanda  sunt; 
et  remedia,  quae  admovere  necesse  est,  superva¬ 
caneum  hic  enumerare  foret.  Doctoris  Thom¬ 
son  observationes  sequentes,  quae  maximi  sunt, 
memorando,  concludam  * :  “  Whatever  appli- 
cation  irritates,  gives  pain,  or  renders  the  dis- 
charge  thin  and  watery,  is  to  be  avoided,  while 
those  which  we  find,  from  trial,  have  a  tenden- 
cy  to  sooth  the  irritated  surface,  to  promote 
granulation,  and  to  improve  the  condition  of 
the  discharge,  must  be  employed  so  long  as  they 
continue  to  produce  these  agreeable  effects. 
In  the  management,  however,  of  the  sores  from 
the  separation  of  dead  parts,  as  in  those  from 
other  causes,  a  change  in  the  applications  made 
to  them  has  often  a  most  beneficial  tendency.” 


*  Thomson  on  Inflammation. 

Remedia  interna . — In  hoc  stadio  signa  metu¬ 
enda,  quorum  in  secundo  mentionem  fecimus, 
simul  cum  virium  vitalium  depressione  citius 
aegrotantem  occupante,  accedunt.  Curatio  igi¬ 
tur  pariter  prompta  et  strenua  esse  debet.  Re¬ 
media  igitur,  quae  in  secundo  stadio  commendata 
sunt,  in  hoc  vel  tertio  stadio  aeque  valent ;  sed, 
ut  jam  diximus,  viribus  vitae  rapide  deficienti¬ 
bus,  et  morte  imminente,  sine  mora  aegro  suc¬ 
currendum  est ;  et  illa,  quibus  primam  post 
diem  et  in  refectione  utimur,  secundum  symp¬ 
tomata  varianda  sunt.  Plerumque  vero,  ut  par¬ 
tes  mortuas  a  vivis  ejicere  possit  corpus,  et,  ut 
sub  puris  formatione  sustineantur  vires  aegri, 
tonica,  veluti  vinum  et  cibus  valens,  danda. 
Cinchona,  si  stomachi  et  linguae  status,  et  symp¬ 
tomata  alia,  quae  adsunt,  non  usum  ejus  ve¬ 
tant,  utilissimum  remedium  est.  Ab  omnibus 
vero  non  aeque  laudata  est  cinchona  ;  et  Doctor 
Thomson  ait,  “  I  believe  it  to  be  a  remedy  com- 
pletely  inert  and  inefficacious  in  mortifica- 
tion  Opium  in  omni  casu  maxime  profi¬ 
cit  \  sed,  ut  ne  alvum  astringat,  soluta  per  me- 


*  On  Inflammation, 

dicamenta  tenenda  est ;  purgantia  vero,  in  om¬ 
nibus  casibus  gravibus,  aegrum  vexant,  et  ne¬ 
quaquam  danda.  Prognosis  a  multis  satis  evi¬ 
dentibus  pendet,  sed  caute  dicenda. 

Ambustionibus  a  pulveris  nitrati  explosione 
eadem  remedia  pariter  prosunt.  In  hujusmodi 
casibus  in  cutem  oris  saepe  impelluntur  grana, 
vultumque  deformem  relinquunt.  Acu  extra¬ 
henda,  vel  per  cataplasma  elicienda  sunt ;  si 
vero,  curatione  perfecta,  remanserint,  vesicato- 
rium,  cuticulam  granaque  subjacentia  amoven¬ 
do,  fortasse  proderit. 

In  omni  ambustione,  ne  partes  ulceri  propin¬ 
quae  inter  se  invicem  cohaereant  cavendum  est; 
et  ad  hanc  rem  emplastrum  ex  cerato  simplici 
interponendum.  Si  quando  prope  articulum 
ambustio  acciderit,  ne  rigeat  nobis  curae  sit. 


For  Mans  relief  the  healing  art  was  given; 
A  wise  Physician  is  the  boon  of  Heaven. 


FINIS. 

